AlexejDobrolubov/national_council_slovak_2010 huggingface dataset:
3.schôdza NR SR - 3.deň - B.popoludní
Dátum: 2023-11-16
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

205. Ďakujem pekne. Vilo, tak ako si aj hovoril, keď si spomínal na začiatku možno tie štatistiky, a že ste druhá najväčšia menšina národnostná. Nás Maďari učili, že im lepšie znie v uchu, keď je to národnostná komunita ako menšina, ale tak už ako si vyberiete. Takže možno percentuálne na počte obyvateľov to vychádza, povedzme si, na 8 %. A ja som hrdý, že v našom poslaneckom klube naprávame možno tú dlhoročnú krivdu voči rómskej komunite a že u nás Rómovia v našom poslaneckom klube majú 25 %. Tak je to približne trikrát viac jako na Slovensku a myslím si, že tak je to správne po tých dlhých rokoch krivdy. Ale čo sa týka toho programového vyhlásenia vlády a prístupu k Rómom, tak si myslím, že úplne krásne o tom hovorí v podstate posledná veta v tej časti, v ktorej sa marginalizovaným komunitám venujú, a tá znie: „Realizovať vo svojej politike k marginalizovaným skupinám filozofiu rovnováhy medzi právami a povinnosťami dotknutých osôb." Z tohto je krásne vidieť ten latentný rasizmus, ktorý v podstate sa snažia zaobaliť do pár pekných slov, ale v skutočnosti podsúvajú ľuďom to, čo, to, čo tu svojho času hovoril Mazurek, Suja, Kotleba a podobní, že jednoducho Rómovia, tam treba len tú politiku, to zase vlastne hovoril ten bývalý slávny predseda SNS, politiku malého dvora, dlhého biča, vyžadovať práva, povinnosti. A ja sa z tohto miesta pýtam, napríklad aké práva a povinnosti vyžadujeme od toho skorumpovaného mafiána Kaliňáka, ktorý sa tu pred chvíľkou pohyboval, že či ten má iba práva. Práva rozkrádať naše spoločné, práva uniesť, asistovať pri únose Vietnamca, práva okydávať Hedvigu Malinovú, práva zneužívať NAKU na sledovanie opozičných poslancov, ale žiadne povinnosti. Ale od Rómov, čuduj sa svete, tam to vyžaduje.
3. schôdza NR SR - 2.deň - B. popoludní
Dátum: 2023-11-15
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

99. Ľubo, presne si to povedal a mrzelo ma, že tu vtedy ten premotivovaný nedospelý jedinec nebol a nemohol to počuť osobne, lebo presne tak to je. Urobiť ministrom vnútra, keď ťa teda citujem a veľmi s tým súhlasím, premotivovaného nedospelého jedinca (povedané s pobavením), ktorý tu zrazu poučuje a vyvyšuje sa nad ľudí, ktorí 20, 25, 30 rokov bojovali s tými najhoršími zločineckými skupinami, takýto zakomplexovaný chudáčik dnes voči týmto ľuďom tu zrazu nafukuje svoje svalčeky, tak je naozaj veľká hanba spravodlivosti. Tento človek má zabezpečovať, aby orgány činné v trestnom konaní išli zločincom po krku, človek, ktorý za ten svoj pobyt v politike v podstate od skončenia školy nerobil nič iné, len zločincom pomáhal. Robil pravú ruku Pellegriniho vtedy, keď Pellegrini prešustroval miliardu eur na informačné systémy ako vraj digitálny líder Slovenska. Robil pravú ruku Kajetánovi Kičurovi, dobre počujete, tomu, čo si futroval z peňazí určených na štátne hmotné rezervy, si futroval svoj vlastný domáci trezor zlatými tehlami. Čo môžete od takéhoto človeka očakávať? Že bude bojovať spravodlivo? Čestne? Za spravodlivosť a čestných ľudí? Nie. Vždy pomáhal zločincom a vždy zločinecky konať bude, nech je v akejkoľvek pozícii a momentálne, bohužiaľ, v pozícii ministra vnútra. Ale tak ako si povedal, toto je vláda podvodníkov. Oni podviedli, normálne spáchali najhrubší volebný podvod v histórii Slovenskej republiky. A keď spomeniem len tie 13. dôchodky, oni bez hanby podviedli invalidov, vdovy, vdovcov, siroty, starých ľudí.
3. schôdza NR SR - 2.deň - B. popoludní
Dátum: 2023-11-15
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

91. Ja neviem, že či mám iba ja ten problém, ale vidím tam teraz Danka, ale nepočul som Danka, že nejak to zvláštne rezonuje. Či nie je tam Danko? Je tam Danko? Ale počul som úplne niekoho iného. Dobre. Gábor, povedal si to krásne a tá jedna veta napríklad, ktorú si povedal pri konci, že táto vláda chce zo Slovenska urobiť krajinu, kde sa oplatí korumpovať a kradnúť, si myslím, že hovorí sama za seba. Aj na úvode, keď si povedal, že v podstate programové vyhlásenie vlády je taký receptár na to, jako korumpovať a kradnúť. Áno, čuduješ sa, keď ho písal tam ten, čo sedí pod Dankom, na počítači svojej milenky? Čo tam mohol taký človek napísať? Skorumpovaná zrúda, ktorá tu za dvanásť rokov rozkradla 30 miliárd eur. Čo on mohol napísať do programového vyhlásenia vlády? Danko Andrej, podpredseda NR SR Pán poslanec... Matovič, Igor, poslanec NR SR Čo sa sťažuje skorumpovaná zrúda? (Prerušenie vystúpenia predsedajúcim.) Danko Andrej, podpredseda NR SR Pán poslanec, poprosím vás, dodržiavajte rokovací poriadok. Chápeme váš štýl politiky, ale neurážajte, prosím. Matovič, Igor, poslanec NR SR Dobre, ale tak čo sa sťažuje? Keď dvanásť rokov kradne, potom sa nemôže čudovať, že niekto mu to vykričí, že niekto na to upozorní. A keď sem teda príde a mal by tu sedieť jak pripečený aj tri dni, keď sa o tomto bude rokovať, mal by počúvať, o čom sa tu rokuje. A keď mu bude opozičný politik vyčítať to rozkrádanie, tak treba pekne šúchať s nožičkami, aj ten vedľa neho, Che Guevara. Vrahov si vystavovať do kancelárie! Nepáči sa ti, že nereagujem na toho, kto hovoril predo mnou? Reagujem práve na neho. On vám to hovoril, čo ste zač. Áno, Gábor Grendel hovoril, o čom je programové vyhlásenie vlády, že skorumpované zrúdy ho napísali. Jasné, on to povedal iným jazykom, ale napísať takýto receptár na kradnutie, receptár na to, jako si sami sebe udeliť amnestiu a ako sa potom zabetónovať zmenou volebného systému, to dokážete iba vy.
3. schôdza NR SR - 1.deň - B. popoludní
Dátum: 2023-11-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

127. Ďakujem pekne. Tiež by som ocenil, že Tomáš Taraba vystúpil ako asi jediný minister, na druhej strane treba povedať, že povedal k PVV extrémne málo, skoro až nič. Ten prísľub, keď zástupca SNS povie, že áno, máme sa na čo tešiť, lebo tu bude legislatívna smršť a keď si tak v spojitosti s tým spomeniem na status pani Šimkovičovej takisto z dielne SNS, tak neviem, či sa máme tešiť alebo skôr báť, ale však uvidíme, každopádne tie zákony sem prídu. Čo sa týka KDH, ja pevne verím, že sa vám to lákanie KDH k zmene volebného systému nepodarí a že v KDH odolajú medovým motúzom, lebo podpísať sa pod to, čo navrhujete, je zabetónovanie vlády organizovaného zločinu na desiatky rokov do budúcna. Áno, podarila sa takáto zmena volebného systému pod našimi južnými hranicami a tam to výrazným spôsobom pomáha vládnej strane. Jasné, že budú sa snažiť mafoši urobiť všetko, čo sa podarilo v iných krajinách, kde sa chcela mafia zabetónovať k moci, ale zase myslím, že naozaj konštruktívna opozícia by na, alebo takému lákaniu medovými motúzmi mala odolať a naozaj by mala sledovať verejný záujem. Možno pre strany, ktoré majú také, by som povedal, že roztiahnuté svoje štruktúry v rámci celého Slovenska, by to znamenalo jeden-dva mandáty navyše, ale celkovo pre tú demokratickú časť politického spektra by to znamenal debakel a keď som si ja prepočítaval podľa teda navrhovaného modelu, že čo okres jeden poslanec, ak by takto boli voľby v roku 2016, tak vtedajšia vládna moc, ktorej kraľoval SMER, by mala okolo 117 mandátov a celá opozícia by mala 33. Takže skúsme naozaj v tomto prípade desaťkrát merať a raz strihať.
3. schôdza NR SR - 1.deň - B. popoludní
Dátum: 2023-11-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

71. Tak isto som rád za odvahu v porovnaní so zbabelcom Tomášom alebo Pellegrinim, ktorí sa skrývajú, tak aspoň teda Ján Richter vystúpil. No ale ja mu skúsim teda vypočítať, keď hovoril teda, že jako je veľmi rád a jako strana SMER teda podporí tento návrh, lebo je veľmi solidárny a sociálny a je spravodlivý voči dôchodcom, jako im zvýši tú podporu. Takže skúsme sa na to pozrieť úplne presne. Chudobná dôchodkyňa, ktorá má nízky dôchodok a preto sme jej zvýšili 13. dôchodok na 300 eur ročne. Vy jej ho zvýšite na budúci rok, dobre, teraz odmyslíme si to, že ste ho sľúbili už tento rok zvýšiť. Budúci rok jej ho zvýšite na 606. Zároveň jej zoberete rodičovský dôchodok. Keďže mala štyri deti, ktoré pracujú za priemernú mzdu, rodičovský dôchodok mala tisíc osem eur. To znamená za nás, za toho zlého Matoviča, mala mimoriadne mimo svojho nízkeho dôchodku 1 308 euro. Čo jej vyplatíte budúci rok vy? Šesťsto šsť eur plus 67 eur, ak tie štyri deti zoberú celé dve percentá tým charitatívnym organizáciám, ktorým ich dávajú, a dajú ich svojej mame a otcovi. Čiže rozdelia tie dve percentá daní medzi mamu, otca, čo bude 67 eur mame. Dokopy dostane táto chudobná dôchodkyňa od vás 673 eur. Takže za toho zlého Matoviča mala 1 308, za toho teplého, dobručkého Pellegriniho bude mať 673, mínus 49 % v podpore konkrétneho tohto životného príbehu, že sa nehanbíte. A keď hovoríte, že nemáte na to čas, aby ste to vyplatili, doplaťte do tých 640 eur hneď v januári, tam to stihnete. Ale hovoriť ľuďom, že viete doplatiť po 150 a neviete dopočítať každému ten zbytok, je naozaj trápne.
3. schôdza NR SR - 1.deň - B. popoludní
Dátum: 2023-11-14
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

57. Ďakujem pekne. Keďže reagovali poslanci z nášho poslaneckého klubu, tak sa patrí povedať, že áno, máte pravdu. A áno, to, čo ste aj teda pripomenuli, si myslím, že teda, áno, mal som, mal som to povedať a ešte som to nestihol v tom, v tej, v tom vystúpení povedať, že napríklad sľúbili alebo hovorili celý čas o tom, ako my teda zdierame domácnosti, lebo sme im nezabezpečili nižšie ceny, ceny energií a ten plyn a teplo nemali tak vzrásť. A ja naozaj čakám, že teda kedy konečne dostanem to avízo, kedy mi pípne nejaká esemeska, že zrazu teda SMER, HLAS, SNS a neviem, kto to ešte s vami vládne (povedané so smiechom), že zrazu teda idete realizovať znižovanie cien za plyn, za teplo. A ja si teraz normálne vsadím čokoľvek, že vy od nového roka ceny za teplo a plyn ľuďom, teda domácnostiam najmä zvýšite. Sľúbili ste znížiť, ale zvýšite. Takisto potom vy sľubujete to, že je nevyhnutné posilniť úlohu štátu v strategických energetických podnikoch. No a čuduj sa svete, keď ste pred jedenástimi rokmi dostali na zlatej tácke od privatizérov možnosť odkúpiť späť podiely v mene štátu, vy ste vtedy povedali, že nemáme peniaze. Tvárili ste sa ako tie tri opičky. Ani nepočuli ste, nevideli ste, ne, neviem čo ešte. A nehovorili ste tichučko, len aby to nejako prehrmelo, aby to kamaráti kúpili z EPH, aby teda vlastne biznis bol niekde inde, ale nie v štáte. A teraz zrazu sľubujete, že to získate späť? No že vám nie je hanba. A potom to o tom extrémnom zadlžovaní. Viete, o koľko ste vy zadlžili štát počas krízy v roku 2009? Z 22,6 % HDP ste zvýšili dlh na 37,1 % HDP. To je skoro 15 percentuálnych bodov. Hovorím o čistom zadlžení štátu. A viete, o koľko my počas tých troch mimoriadne ťažkých rokov? Počas rokov 2020 až 2022? O štyri percentuálne body. Čiže vy o 15, my o štyri percentuálne body.
3. schôdza NR SR - 1.deň - B. popoludní
Dátum: 2023-11-14
Poslanec: Matovič, Igor (SLOVENSKO)
Druh vystúpenia: Vystúpenie v rozprave

41. Je zaujímavé, a teraz sa hovorí, je to taká ľudová múdrosť, že pozri, kto to hovorí. Povedal to, a toto aj svedčí o vás, čo vlastne ste, že ste organizovaný zločin, že toto povedal človek, ktorý je obvinený z korupcie. Obvinený z korupcie, ktorý čaká na svoj rozsudok za korupciu. Ten tu bude moralizovať. Tak Karel Kryl mal tú peknú báseň alebo pesničku, že vrah na rohu ulice o morálce káže. Teraz sme si ho práve vypočuli. Vyrokovali sme nízke ceny elektriny pre domácnosti až do roku 2027. Nemusíte robiť nič, jednoducho tie domácnosti až po ďalších voľbách tri mesiace sú v kľude z pohľadu cien elektriny. Ale my sme to vyrokovali, nie vy. Zastropovali sme tak ceny elektriny, že v Čechách vzrástla úč.. vzrástol účet domácnostiam o 136 % a slovenským domácnostiam o 0 %. Zaviedli sme rodičovský bonus, rodičovský dôchodok v priemernej výške 306 eur. Osemstotisíc dôchodcov to malo vyplatené a vy im ho idete na hulváta zobrať? Hoci ste sľúbili, že nebudete znižovať sociálny štandard, že ľuďom nebudete brať to, čo už majú. To sú vaše slová. Slová pred voľbami, sľuby pred voľbami. A zrazu, realita, na hulváta podvediete... (Prerušenie vystúpenia predsedajúcim.)
Ustanovujúca schôdza 1.deň - B. popoludní.
Dátum: 2023-10-25
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

26. Ďakujem pekne. No presne tak, ja trošku nadviažem na to, alebo budem sa opakovať, jak to povedal Gábor Grendel predo mňou. Ono sa hovorí teda, podľa ovocia ich spoznáte, to hovoria kresťania, alebo tak ako povedal Gábor, môžme porovnávať slová a skutky, alebo nie slová, ale skutky sú dôležité. A keď si pamätáte viacerí, podľa mňa ste neboli ešte dostatočne unavení a pred možno takou hodinkou a pol, keď mal vystúpenie čerstvo zvolený predseda Národnej rady Slovenskej republiky Peter Pellegrini, dúfam, že si pamätáte tie slová, v ktorých hovoril, že bude, toto nebude Národná rada, ktorá bude reprezentovať len voličov koaličných strán, ale toto bude Národná rada, ktorá bude reprezentovať a bude sa úctivo správať aj k poslancom zvoleným za opozičné politické strany, lebo to je prejav úcty voči voličom opozičných strán. Čiže to, čo teraz Peter Pellegrini ako predseda Národnej rady ide spáchať v duchu takých tých mečiarovských tradícií, aj keď teda dobre, možno trošku zvetraných, keď to nie je úplne v tom garde, tak je to presne v rozpore s jeho slovami, ktoré nám tu pred hodinou a pol, a nie nám, ale najmä voličom opozičných strán sľúbil. Lebo to nie je pohŕdanie poslancami z opozície. My sa tu netrasieme za tými flekmi byť niekde predsedami výborov. To je pohŕdanie voličov opozičných strán zo strany Petra Pellegriniho ako predsedu Národnej rady, lebo ten tu teraz tomu šéfuje.
Ustanovujúca schôdza 1.deň - A. dopoludnia
Dátum: 2023-10-25
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

40. Ďakujem pekne. Idem od kolegu Galka. Áno, Ľuboš, máš veľkú pravdu. Peter Pellegrini podľa dvoch svedkov zobral úplatok 150-tisíc eur, aby následne objednal vyhotovenie naozaj veľmi trápneho malého jednoduchého softvéru za 15,4 mil. eur. Keď som sa ja stal ministrom financií, som ten istý softvér dal urobiť interne na finančnej správe za 28-tisíc eur. 550-krát lacnejšie, 550-krát lacnejšie! Výboh, ktorý je kľúčový vlastne v tomto úplatku pre Pellegriniho, vraj budúceho predsedu parlamentu, sa skrýva v Dubaji. No a potom tie reakcie zo strany mafie, tak vlastne to je výkvet, jeden úchyl alebo mafiánko za druhým. Šutaj Eštok, človek, ktorý si nosil ako vedúci úradu vlády domov roličky päťstoeuroviek a šporil ich v šálkach v svojej kuchyni. Normálne mal úchylku, že jedna kuchynská časť v jeho kuchyni bola vyčlenená len na šálky, kde dával roličky z úplatkov, a tento človek tu ide o morálke kázať. Michelko, to je blbeček, to komentovať nebudem. Erik Tomáš, že sme si kupovali Rómov za päťsto eur a citujem ho, "nie je horšia korupcia ako tá volebná". Že to hovorí akurát smerák, ktorý tu roky tých dôchodcov, či pardon, Rómov chudákov si kupovali aj veľakrát za päť a podobné, podobných eur, tak že nemáte hanbu pri sebe! A zrušili sme sociálne opatrenia. Žiadne sme sociálne opatrenia nezrušili, len 13. dôchodky, ktoré vy ste len sľúbili, a my sme vyplácali štyrikrát vyššie 13. dôchodky, ako ste vyplácali vy za Fica. Takže neklamte! K Blahovi, veľkému to milovníkovi zvierat, psychicky narušený človek, keď o niekom hovorí, že je psychicky narušený, to viete, no jednoducho pre blbca je každý blbec. A Raši, to je kšeftár, ktorý neváhal okrádať aj chorých ľudí v zdravotníctve. Pamätáme si, pán Raši, ešte aj s pánom Paškom a neprajem vám teda takú smrť ako pán Paška, keď umrel na chodníku bez pomoci pred nemocnicou, ktorú vo veľkom rozkrádal, váš kolega v SMER-e, vo vašej mafii. (Potlesk.)
39. schôdza NR SR - 11.deň - B. popoludní
Dátum: 2025-09-25
Poslanec: Mikloško, František (KDH)
Druh vystúpenia: Vystúpenie s faktickou poznámkou

Pán poslanec Hlina., Keď ste boli premiérom, tak vaša vládna koalícia mala. Ja som čo povedal? Dubéci Martin, podpredseda NR SR: Povedali ste pán poslanec Hlina. Mikloško, František, poslanec NR SR: Ospravedlňujem sa pánovi poslancovi Hlinovi. Pán poslanec Matovič, keď ste boli premiérom vaša vládna koalícia mala ústavnú väčšinu, pokojne ste presadili ústavný zákon o jednomandátovom volebnom systéme. Pokojne ste presadili ústavný zákon o rodičovskom bonuse. Moja otázka, moja skromná otázka znie, prečo ste vtedy nepresadili tento ústavný zákon, ktorého sa tak dožadujete? Čo vám v tom
39. schôdza NR SR - 9.deň - B. popoludní
Dátum: 2025-09-23
Poslanec: Mikloško, František (KDH)
Druh vystúpenia: Vystúpenie s faktickou poznámkou

Ďakujem všetkým, ktorí vystúpili s faktickou poznámkou. Ja už len dodávam. Krajina, ktorá nemá pamäť, ktorá nemá ducha, ktorá nemá vlastnú kultúru nemá budúcnosť. Stala sa krajinou ľudí, ktorých jediným zmyslom je len prežiť každý deň. Krajinou kde neexistuje spoločný záujem ani spoločná budúcnosť, existujú len osobné egoizmy ak prežívanie. Verím, že táto koalícia ešte pochopí, že 17. november je fundamentálny sviatok tejto našej novej budúcnosti. Dámy a páni bez 17. novembra by tu nikto z nás nesedel.
35. schôdza NR SR - 15.deň - B. popoludní
Dátum: 2025-06-18
Poslanec: Mikloško, František (KDH)
Druh vystúpenia: Vystúpenie s faktickou poznámkou

64. Pán poslanec, najsilnejší teda post podpredsedu parlamentu patrí najsilnejšiemu opozičnému klubu. Patrí Progresívnemu Slovensku, preto za Kresťanskodemokratické hnutie hovoríme to, čo už dávno viete, že dáme vám všetkých desať hlasov. Hovoriť, že post podpredsedu patrí najsilnejšiemu poslaneckému klubu, a zároveň budeme hovoriť, že kto to môže byť, tomu sa za komunizmu hovorilo tzv. riadená demokracia, čiže je tu demokracia, ale my ju budeme vysvetľovať. Čiže tieto časy skončili v Novembri ´89 a my sa dožadujeme tej demokracie, ktorá je tu po Novembri ´89. A prosím, aby sa jej dožadovala celá táto sála, pokiaľ ešte si túto demokraciu chce nejako ctiť. Ďakujem. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Mikloško, František (KDH)
Druh vystúpenia: Vystúpenie s faktickou poznámkou

267. Ďakujem všetkým, ktorí mali faktickú poznámku. Za 35 rokov vlastne prechádzame stále takýmito zápasmi, že stále tá akoby tendencia nejakého návratu pred ten november ´89. Doteraz sme ich všetky zvládli. Doteraz sme všetky nakoniec, posunuli sme vždy Slovensko ďalej. Ja som presvedčený, že aj tento zápas nejakým spôsobom zvládneme. Dáva mi tomu nejaký taký optimizmus tak naša historická skúsenosť, že v konečnom dôsledku sme to vždycky zvládli. Dúfajme. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Mikloško, František (KDH)
Druh vystúpenia: Vystúpenie s faktickou poznámkou

137. Pán podpredseda Gašpar, vy ste povedali, že v súvislosti s pánom Majerským Františkom, že ako druhú alternatívu toho, jeho zmeny rozhodnutia, že ste ho pravdepodobne korumpovali, kúpili a otázka je, za akú cenu. To ste povedali. Čo si to dovoľujete? Čo si to dovoľujete povedať na tohto krás... (potlesk), František Majerský je jeden čistý, krásny človek, záchranár, človek, ktorý bol vychovaný horami, ktorý je nosič. Čo si to dovoľujete povedať, takto ho obviniť? Vy ste tu celý čas obhajovali túto časť, že či oni nemajú rodiny, keď sú obviňovaní, že kradnú a podobne. A František Majerský nemá rodinu? František Majerský nemá deti? Vyprosujem si to zaňho. A keď už ste spomínali, že ja som uviaznutý v komunizme. Áno, za komunizmu všetkých odporcov režimu komunisti obviňovali, že sú platení zo západu, že sú korumpovaní a kupovaní. V tomto smere zase nám prinášate práve ten duch tejto totality, ktorá vtedy tu vládla a znovu opakujem, za Františka Majerského, vyprosujem si to, jeden čistý človek, za ktorého by som dal ruku do ohňa. (Potlesk.)
35. schôdza NR SR - 11.deň - B. popoludní
Dátum: 2025-06-12
Poslanec: Mikloško, František (KDH)
Druh vystúpenia: Vystúpenie s faktickou poznámkou

47. Pani poslankyňa Plaváková veľmi správne povedala, že sa jedná o mimoriadnu a zároveň veľmi závažnú správu. Pán ombudsman jasne vyjadril na začiatku svojou úctu k policajtom a k Policajnému zboru, pretože ich práca je nesmierne náročná a často prípady, ktoré riešia, sú veľmi komplikované, aj ľudia, s ktorými musia jednať, sú veľmi často veľmi komplikovaní, to hovorme, to jasne povedzme. Ale ako je povedané, ako je jedno príslovie, že diabol je v detailoch, diabol sa nachádza v detailoch. A v tom vidím obrovský prínos tejto správy, že poukázali práve na tie detaily, v ktorých boli porušené zákony. To je vlastne poslanie a povinnosť ombudsmana, aby ich vytiahol, zverejnil, aby na nich sa potom dali riešiť aj všeobecné problémy. Čiže v tomto smere patrí pánovi ombudsmanovi vďaka, rovnako pani poslankyni Plavákovej, že to ešte zdôraznila a, samozrejme, je vecou parlamentu, aby pre dobro veci tieto veci do budúcnosti nejakým spôsobom ošetril. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Mikloško, František (KDH)
Druh vystúpenia: Vystúpenie s faktickou poznámkou

68. Pán poslanec Dostál, veľmi správne si poznamenal, že konsenzus zahraničnopolitickej orientácie Slovenska sa rozpadol, a teda musím povedať, že ho rozpadol alebo rozbil premiér Fico. A teraz sa pozrime na to, on začal dávať za vzory Čínu a Vietnam, ale teraz počas tejto jeho zahraničnej návštevy to posunul ešte ďalej. On v Uzbekistane, ktorý je totalitný štát, ktorý patrí do vojenského bloku s Ruskom, takzvané spojenie sto nezávislých štátov, on tam vyhlásil na tlačovej konferencii, že ide meniť politický systém na Slovensku. A mne to pripomína, v roku, v októbri 1956 bola, bola revolúcia v Maďarsku. 7. novembra 1956 prišiel János Kádár z Moskvy na tankoch do Maďarska a oznámil vznik novej promoskovskej maďarskej vlády, na ktorej čele stál a Imre Nagy bol popravený. Zo zahraničia sa robia takéto kroky. A teda čo chcel Robert Fico povedať tým, že v Uzbekistane vyhlásil, že ide meniť politický systém na Slovensku? Proste on to ženie do takých krajností, že už proste treba jasne povedať, že s týmto človekom nemôžeme spolupracovať na žiadnom poli.
35. schôdza NR SR - 9.deň - B. popoludní
Dátum: 2025-06-10
Poslanec: Mikloško, František (KDH)
Druh vystúpenia: Vystúpenie s faktickou poznámkou

54. My sme sa naučili, že tie hlasovania tu bežia, jedno prichádza, potom odchádza a tak ďalej a tak ďalej, že vlastne to akoby nemalo žiadnu váhu. Ale hlasovania najmä vo vážnych historických chvíľach zostávajú súčasťou pamäte a dejín národa. Ja si pamätám, ako sa stále vlastne vracia k tomu, keď sa prijímal za Slovenského štátu zákon o deportáciách Židov. Ako dneska sa dovolávajú tí, že vlastne, ktorí nehlasovali, že nie všetci sme hlasovali. Toto sú také hlasovania, ktoré potom hodnotia dejiny a hodnotia aj politikov a politické strany. My dnes nevieme, ako dopadne táto vojna hrozná, nevieme, ako sa to vyvinie, ako to zasiahne celú Európu. Aj toto hlasovanie v tejto krízovej chvíli bude raz také ako niekedy, keď sa hlasovalo o deportáciách Židov. Každý tu podá svedectvo, na ktorej strane vtedy stál. Ďakujem pekne. (Potlesk.)
35. schôdza NR SR - 9.deň - B. popoludní
Dátum: 2025-06-10
Poslanec: Mikloško, František (KDH)
Druh vystúpenia: Vystúpenie s faktickou poznámkou

30. Pán poslanec, mali ste pravdu, Rusi sú v tejto vojne imperiálni agresori. Ja si veľmi dobre pamätám prejav Putinov na začiatku, keď vyhlásil, že ukrajinský národ neexistuje a potom ešte dodal, že tam je fašizmus, aby mobilizoval národ. Rusi potrebujú dokázať, že ukrajinský národ neexistuje, lebo inak sa im zrúti história. Oni ju odvádzajú od Kyjevskej Rusi, tam začínajú dejiny. Ak uznajú, že to bola Ukrajina, tak dejiny sú o niekoľko storočí posunuté. Čiže v tomto smere idú cieľavedome, historicky za svojím cieľom. A okrem toho poznáme to, ak Rusi nedosiahnu svoj cieľ, tak nikdy neustúpia. Očakávať, že nejakým spôsobom je možné s nimi sa dohovoriť, je asi veľká ilúzia. Proste Rusi sú imperiálny agresívny národ, ktorý kam príde, tam prestane tráva rásť. (Potlesk.)